[{"text_idx": "#000003", "text": "En la malferma ceremonio bonvenigon donis la rektoro de la Vroclava Universitato, prof. dr. hab Adam Jezierski. Sekvis salutoj de du honoraj patronoj de la simpozio: por Akademio Internacia de la Scienoj (AIS) prof. Reinhard Fo\u0308ssmeier lau\u0306tlegis saluton de Amri Wandel, la prezidanto de AIS, kiu menciis la j\u0302usan statuson de Vroclavo kiel Eu\u0306ropa Urbo de la Kulturo. Por UEA salutis g\u0302ia vic-prezidanto Stefan MacGill, kiu menciis du lastatempajn simpoziojn en la regiono, en Poznano (Pollando) kaj en Timis\u0327oara (Rumanio). Li bonvenigis la j\u0302usan decidon de EU doni al ukrainianoj senvizan aliron al la Unio \u2013 kio malfermas la vojon al pli kontentigaj kontaktoj inter la universitato de Luck kaj aliaj en Eu\u0306ropo."}]